b'\n_START_ARTICLE_\nPiilosaari\n_START_SECTION_\nLinnasaari\n_START_PARAGRAPH_\nLinnasaari sijaitsee Hattulan vanhasta kirkosta 14,5 km luoteeseen ja Tyrv\xc3\xa4nn\xc3\xb6n venerannasta 2,5 kilometri\xc3\xa4. Saarelta on matkaa it\xc3\xa4\xc3\xa4n Retulansaarelle kilometrin. Saari on kooltaan 150\xc3\x97110 metri\xc3\xa4. Mahdollisesti linnoittamiseen liittyvi\xc3\xa4 rakenteita on useita. Saaren it\xc3\xa4osassa sijaitsee rantavoimien muodostama rantavalli, josta kuitenkin pohjoisp\xc3\xa4\xc3\xa4n maan ja kivensekaista osaa on my\xc3\xb6s ihminen tehnyt. Lounaisosan kivimaavallin tarkoitus on ep\xc3\xa4varma. Saaren lounaisk\xc3\xa4rjess\xc3\xa4 oleva maakivivalli on tehty historiallisella ajalla._NEWLINE_Saarelta on my\xc3\xb6s l\xc3\xb6ytynyt kaksi kiviesineiden valmistuspaikkaa. L\xc3\xa4nsi- ja etel\xc3\xa4rannoissa olevissa paikoissa erottuu kiviesineiden hiontaj\xc3\xa4lki\xc3\xa4 kalliossa ja maakivess\xc3\xa4, jotka ovat diabaasia. Saaressa on nyky\xc3\xa4\xc3\xa4n vapaa-ajan asunto.\n_START_SECTION_\nTutkimukset\n_START_PARAGRAPH_\nLinnasaarta on tutkittu pelk\xc3\xa4st\xc3\xa4\xc3\xa4n pinta-puolisesti vuosina 1933 (Aarne \xc3\x84yr\xc3\xa4p\xc3\xa4\xc3\xa4, kalaretkell\xc3\xa4\xc3\xa4n), 1940 (Sirkka Ojala), 1978 (Heikki Matiskainen), 1985 (Jyri Saukkonen) ja 1999 (Sirkka-Liisa Sepp\xc3\xa4l\xc3\xa4).'